
V E N D I M
Nr. 49, datë 26.7.1999

Gjykata Kushtetuese e Republikës së Shqipërisë e përbërë nga :
Fehmi Abdiu,		Kryetar i Gjykatës Kushtetuese
Hilmi Dakli,		Anëtar   i	““
Zija Vuci,		Anëtar   i	““
Hajredin Fuga,		Anëtar   i	““
Alfred Karamuço,	Anëtar   i	““ 
Kujtim Puto,		Anëtar   i	““
Sokol Sadushi,		Anëtar   i	““
Kristofor Peçi,		Anëtar   i	““
më datë 26.7.1999, mori në shqyrtim paraprak kërkesën me nr.53 Akti që i përket :
KËRKUES: BAJAZIT BECI
OBJEKTI: Papajtueshmëria me Kushtetutën e dekretit nr.2318, datë 19.2.1999 të Presidentit të Republikës.
Gjykata Kushtetuese, pasi shqyrtoi kërkesën,

V Ë R E N: 

Kërkuesi ka parashtruar para kësaj Gjykate që t’i garantohet zbatimi i Kushtetutës për gjykimin e padisë të paraqitur në Gjykatën e Lartë, pasi kjo e fundit me qëndrimin e mbajtur i ka krijuar bindjen se nuk do ta shqyrtojë atë, megjithëse mundësitë ligjore për shqyrtimin e saj ekzistojnë. 
Sipas nenit 131/c të Kushtetutës të Republikës së Shqipërisë, Gjykata Kushtetuese shqyrton kërkesat për papajtueshmërinë e akteve normative të organeve qendrore me Kushtetutën, por në këto raste ajo mund të vihet në lëvizje nga organet e përcaktuara në nenin 134 të Kushtetutës dhe jo nga individët. Këta të fundit mund të venë në lëvizje Gjykatën Kushtetuese vetëm kur u shkelen të drejtat e tyre kushtetuese nga një proces i parregullt ligjor në kuptim të nenit 131/f të Kushtetutës. 
Në këto kushte kërkuesi nuk legjitimohet për ngritjen e kësaj kërkese.

PëR KëTO ARSYE,

Gjykata Kushtetuese e Republikës së Shqipërisë, në bazë të nenit 38 të Ligjit nr.8373, datë 15.7.1998 “Për organizimin dhe funksionimin e Gjykatës Kushtetuese të Republikës së Shqipërisë”, 
V E N D O S I:

Moskalimin e çështjes për shqyrtim në seancë gjyqësore.

Tiranë, më 26.7.1999

Nr. 52  i regjistrit themeltar
Nr. 49  i Vendimit.

